สโมสรฟุตบอลเชียงใหม่ ยูไนเต็ด

สโมสรฟุตบอลเชียงใหม่ ยูไนเต็ด (Chiangmai United) เป็นสโมสรฟุตบอลในประเทศไทย ตั้งอยู่ที่ถนนช้างเผือก ตำบลศรีภูมิ อำเภอเมือง จังหวัดเชียงใหม่ ปัจจุบันลงแข่งขันในระดับไทยลีก 2
สโมสรก่อตั้งขึ้นในปี พ.ศ. 2558 ในชื่อสโมสรฟุตบอลช้างเผือก เชียงใหม่ และสร้างผลงานชนะเลิศฟุตบอลดิวิชัน 3 ฤดูกาล 2559 โซนภาคเหนือ ทำให้ได้เลื่อนชั้นขึ้นสู่ไทยลีก 4 หลังจากที่สโมสรได้เลื่อนชั้นขึ้นมาเล่นในลีกอาชีพได้ทำการเปลี่ยนชื่อสโมสรเป็น เจแอล เชียงใหม่ ยูไนเต็ด ในเดือนมกราคม พ.ศ. 2560 ตามชื่อผลิตภัณฑ์ของผู้สนับสนุนหลัก และสามารถคว้าแชมป์ไทยลีก 4 โซนภาคเหนือ มาครองได้ตั้งแต่ฤดูกาลแรกที่เล่นในลีกอาชีพ และได้เลื่อนชั้นขึ้นสู่ไทยลีก 3 นอกจากนี้ยังสร้างผลงานเป็นสโมสรจากไทยลีก 4 สโมสรแรกที่สามารถเข้าถึงรอบรองชนะเลิศในการแข่งขันไทยเอฟเอคัพ ต่อมาในไทยลีก 2 ฤดูกาล 2563–64 สโมสรได้เปลี่ยนชื่อจากสโมสรเจแอล เชียงใหม่ ยูไนเต็ด เป็น เชียงใหม่ ยูไนเต็ด ปัจจุบันใช้สนามกีฬาสมโภชเชียงใหม่ 700 ปีเป็นสนามเหย้า

**ประวัติสโมสร**
สโมสรก่อตั้งขึ้นในปี พ.ศ. 2558 ในชื่อ สโมสรฟุตบอลช้างเผือก เชียงใหม่ โดยนายชูชัย เลิศพงศ์อดิศร ซึ่งเป็นทนายความ และอดีตสมาชิกวุฒิสภาจังหวัดเชียงใหม่ และจดทะเบียนก่อตั้งเป็นนิติบุคคลในรูปแบบบริษัทขึ้นเมื่อเดือน กรกฎาคม พ.ศ. 2558 ในชื่อบริษัท ช้างเผือกเชียงใหม่ ยูไนเต็ด จำกัด
สโมสรส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับสมัครเล่น โดยสโมสรใช้วิธีการคัดเลือกนักฟุตบอลจากผู้ที่มาทดสอบฝีเท้ากว่า 900 คน

**ดิวิชั่น 3 โซนภาคเหนือ**
หลังจากได้นักฟุตบอลที่ผ่านการคัดเลือก 25 คนจากผู้มาทดสอบฝีเท้าทั้งหมดแล้ว สโมสรได้ลงแข่งขันในฟุตบอลดิวิชั่น 3 ฤดูกาล 2559 โซนภาคเหนือ ภายใต้การคุมทีมของ ฉลองชัย ลีฬหาชีวะ อดีตผู้ฝึกสอนของลำพูน วอริเออร์และมรภ.เชียงใหม่ ซึ่งได้รับการแต่งตั้งให้เป็นหัวหน้าผู้ฝึกสอนคนแรกของสโมสร
วันที่ 8 มกราคม พ.ศ. 2560 สโมสรลงแข่งขันเป็นนัดแรก โดยเป็นการแข่งขันฟุตบอลดิวิชั่น 3 โซนภาคเหนือ รอบแบ่งกลุ่ม พบกับสโมสรฟุตบอลกองทัพภาคที่ 3 - สมาคมกีฬาจังหวัดเพชรบูรณ์ ที่สนามกีฬามหาวิทยาลัยเชียงใหม่ ซึ่งสโมสรเป็นฝ่ายเอาชนะไปได้ 4–1 และ มณฑล เชื้อศรีลา ได้รับการบันทึกว่าเป็นผู้เล่นของสโมสรที่ทำประตูได้เป็นคนแรก
โดยสโมสรทำผลงานได้อย่างยอดเยี่ยมตั้งแต่ฤดูกาลแรกที่ส่งทีมเข้าร่วมการแข่งขัน โดยสามารถเอาชนะได้ 3 นัดรวดในรอบแบ่งกลุ่ม เป็นที่หนึ่งของสายและเข้ารอบ 8 ทีมสุดท้ายต่อไป
ในรอบ 8 ทีมสุดท้าย สโมสรต้องพบกับนครแม่สอด ยูไนเต็ด และสามารถเอาชนะได้ในการดวลจุดโทษหลังเสมอกันในช่วงเวลาปกติ 1–1 เข้าสู่รอบรองชนะเลิศไปพบกับชัยนาท ยูไนเต็ด โดยในรอบรองชนะเลิศ สโมสรสามารถเอาชนะชัยนาท ยูไนเต็ด ไปได้อย่างขาดลอยถึง 4–0 เข้าสู่รอบชิงชนะเลิศไปพบกับ สถาบันการพลศึกษา วิทยาเขตเชียงใหม่
การแข่งขันรอบชิงชนะเลิศ วันที่ 18 มกราคม พ.ศ. 2560 ที่สนามกีฬาอินทนิล,มหาวิทยาลัยแม่โจ้ หลังจากเสมอกันในเวลาปกติ 1–1 สโมสรสามารถเอาชนะสถาบันการพลศึกษา วิทยาเขตเชียงใหม่ ไปได้ในการดวลจุดโทษ ทำให้ได้ตำแหน่งแชมป์ของโซนภาคเหนือ และได้เลื่อนชั้นสู่ไทยลีก 4 ซึ่งเป็นลีกอาชีพระดับแรก นอกจากนี้ กฤษฎา ถาพิงยศ กองหน้าของสโมสรยังเป็นผู้ทำประตูสูงสุดในระดับดิวิชั่น 3 ฤดูกาล 2559 

**ไทยลีก 4**
หลังจากสโมสรได้เลื่อนชั้นขึ้นมาสู่ลีกอาชีพแล้ว
บริษัท ศรีนานาพร มาร์เกตติ้ง จำกัด เจ้าของผลิตภัณฑ์ขนมหวานเจลาติน ยี่ห้อ เจเล (Jele) ได้เข้ามาเป็นผู้สนับสนุนหลักของสโมสร สโมสรจึงเปลี่ยนชื่อที่ใช้ในการแข่งขันเป็น เจแอล เชียงใหม่ ยูไนเต็ด ตั้งแต่ฤดูกาล 2560 เป็นต้นไป นอกจากนี้สโมสรยังได้สร้างทีมสำรองระดับเยาวชนขึ้นมา โดยทีมเยาวชนของสโมสรยังคงใช้ชื่อว่าช้างเผือก เชียงใหม่ เช่นเดิม และใช้ในการลงแข่งไทยแลนด์ อเมเจอร์ลีก ฤดูกาล 2560
สโมสรเริ่มต้นฤดูกาลแรกในลีกอาชีพด้วยความไม่พร้อม โดยมีการยุติสัญญากับ ฉลองชัย ลีฬหาชีวะ ผู้ฝึกสอนที่พาทีมเลื่อนชั้นขึ้นมา โดยให้ พีรภัทธ์ พษิฐาการกุล เข้ามาเป็นผู้ฝึกสอนชั่วคราว รวมถึงการหาสนามเหย้าประจำ โดยในระหว่างฤดูกาล 2560 มีการเปลี่ยนสนามเหย้าของสโมสรถึง 4 ครั้ง
นอกจากนี้สโมสรยังถูกฝ่ายจัดการแข่งขันลงโทษตั้งแต่นัดแรก โดยสโมสรมีโปรแกรมลงแข่งขันไทยลีก 4 นัดแรกของฤดูกาล กับพิษณุโลก เอฟซี ในวันที่ 11 กุมภาพันธ์ พ.ศ. 2560 แต่เนื่องจากทางสโมสรส่งรายชื่อผู้เล่นให้ฝ่ายจัดการแข่งขันไม่ทัน จึงถูกตัดสิทธิห้ามลงแข่งขันในนัดดังกล่าว และถูกปรับแพ้ 0–2 
ต่อมาสโมสรได้ลงแข่งขันในลีกเป็นนัดแรกเมื่อวันที่ 18 กุมภาพันธ์ พ.ศ. 2560 กับอุตรดิตถ์ เอฟซี ที่สนามกีฬาจังหวัดอุตรดิตถ์ และจบลงด้วยความพ่ายแพ้ 2–0 โดยทีมมีผลงานไม่ดีนักในช่วง 4 นัดแรก จนมีการเปลี่ยนผู้ฝึกสอนจาก พีรภัทธ์ พษิฐาการกุล เป็น อภิชาติ โมสิกะ อดีตผู้ฝึกสอนของสีหมอก เอฟซี ในเดือนมีนาคม หลังจากนั้นสโมสรเริ่มมีผลงานในลีกที่ดีขึ้นโดยฉัตรชัย นาควิจิตร กองหน้าของทีมยิงประตูในลีกไปถึง 17 ประตูและเป็นผู้ทำประตูสูงสุดในไทยลีก 4 โซนภาคเหนือ โดยสโมสรสามารถคว้าแชมป์ไทยลีก 4 โซนภาคเหนือ และเลื่อนชั้นขึ้นไปแข่งขันในไทยลีก 3 นอกจากนี้ในการแข่งขันไทยเอฟเอคัพ สโมสรยังสร้างผลงานผ่านเข้าไปถึงรอบรองชนะเลิศ ก่อนจะแพ้ให้กับแบงค็อก ยูไนเต็ด โดยนับเป็นสโมสรจากระดับลีกล่างสุดสโมสรแรกในประเทศไทย ที่สามารถผ่านเข้ามาถึงรอบรองชนะเลิศ

**ผลงานของสโมสรในแต่ละฤดูกาล**

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**

**ทำเนียบผู้ฝึกสอน**

**สถิติต่าง ๆ**

**สถิติสโมสร**
 อันดับที่ดีที่สุดในลีกของสโมสร
** อันดับ 16 ไทยลีก ฤดูกาล 2564–65- ผลงานที่ดีที่สุดในไทยเอฟเอคัพ
** รอบรองชนะเลิศ :ช้าง เอฟเอคัพ 2560- ผลงานที่ดีที่สุดในไทยลีกคัพ
** รอบ 16 ทีมสุดท้าย :โตโยต้า ลีกคัพ 2562​- การแข่งขันอย่างเป็นทางการนัดแรก
** 8 มกราคม พ.ศ. 2560 : ช้างเผือก เชียงใหม่ 4–1 กองทัพภาคที่ 3 - สมาคมกีฬาจังหวัดเพชรบูรณ์ (ฟุตบอลดิวิชั่น 3 ฤดูกาล 2559)- ลงแข่งขันในระดับลีกอาชีพนัดแรก
** 18 กุมภาพันธ์ พ.ศ. 2560 : อุตรดิตถ์ เอฟซี 2–0 เจแอล เชียงใหม่ (ไทยลีก 4, สนามกีฬากลางจังหวัดอุตรดิตถ์)- สถิติผู้เข้าชมมากที่สุดในการแข่งขันนัดเหย้า
** 3,696 คน : เชียงใหม่ ยูไนเต็ด 1–4 บุรีรัมย์ ยูไนเต็ด (16 มกราคม พ.ศ. 2565 , ไทยลีก ฤดูกาล 2564–65, สนามกีฬาสมโภชเชียงใหม่ 700 ปี)- ชนะขาดลอยมากที่สุดเมื่อรวมทุกรายการ
** เจแอล เชียงใหม่ ยูไนเต็ด 18–0 สิงห์อุบล​ เอฟซี (ช้าง เอฟเอคัพ 2562, 27 มีนาคม พ.ศ. 2562)- ชนะขาดลอยมากที่สุดในการแข่งขันลีกอาชีพ (นัดเหย้า)
** เจแอล เชียงใหม่ ยูไนเต็ด 6–0 ขอนแก่น เอฟซี (ไทยลีก 2 ฤดูกาล 2562, 16 กุมภาพันธ์ พ.ศ. 2562)
** เชียงใหม่ ยูไนเต็ด 6–0 อุดรธานี เอฟซี (ไทยลีก 2 ฤดูกาล 2563–64, 4 ตุลาคม พ.ศ. 2563)- ชนะขาดลอยมากที่สุดในการแข่งขันลีกอาชีพ (นัดเยือน)
** เชียงราย ยูไนเต็ด บี 0–4 เจแอล เชียงใหม่ , 19 มิถุนายน พ.ศ. 2560 (ไทยลีก 4)
** ตาก ซิตี้ 0–4 เจแอล เชียงใหม่ ,1 กรกฎาคม พ.ศ. 2560 (ไทยลีก 4)- แพ้ขาดลอยมากที่สุดในการแข่งขันลีกอาชีพ
** เจแอล เชียงใหม่ ยูไนเต็ด 0–3 ไทยฮอนด้า , 20 เมษายน พ.ศ. 2562 (ไทยลีก 2 ฤดูกาล 2562)
** เจแอล เชียงใหม่ ยูไนเต็ด 0–3 ราชนาวี , 18 พฤษภาคม พ.ศ. 2562 (ไทยลีก 2 ฤดูกาล 2562)
** เชียงใหม่ ยูไนเต็ด 0–3 แพร่ ยูไนเต็ด , 4 ธันวาคม พ.ศ. 2565 (ไทยลีก 2 ฤดูกาล 2565–66)

**สถิติผู้เล่น**
 ผู้เล่นที่ยิงประตูได้มากที่สุดเมื่อรวมทุกรายการ
** ฉัตรชัย นาควิจิตร : 41 ประตู (ลีก 39 ประตู , เอฟเอคัพ 2 ประตู ฤดูกาล 2560–2561)- ผู้เล่นที่ยิงประตูได้มากที่สุดในการแข่งขันหนึ่งนัด
** เอรีแวลตู เอมีลียานู ดา ซิลวา​ : 5 ประตู (เจแอล เชียงใหม่ ยูไนเต็ด 18–0 สิงห์อุบล​ เอฟซี, 27 มีนาคม พ.ศ. 2562 ,ช้าง เอฟเอคัพ 2562)- ผู้เล่นที่ยิงประตูได้มากที่สุดในการแข่งขันหนึ่งนัดเมื่อนับเฉพาะในลีก
** เอรีแวลตู เอมีลียานู ดา ซิลวา​ : 4 ประตู (เจแอล เชียงใหม่ ยูไนเต็ด 6–0 ขอนแก่น เอฟซี, 16 กุมภาพันธ์ พ.ศ. 2562 ,ไทยลีก 2 ฤดูกาล 2562)- ผู้เล่นคนแรกที่ทำประตูได้ในการแข่งขันระดับลีกอาชีพ
** กฤษฎา ถาพิงยศ , 5 มีนาคม พ.ศ. 2560 (เจแอล เชียงใหม่ ยูไนเต็ด 1–1 นครสวรรค์ เอฟซี, ไทยลีก 4)- ผู้เล่นคนแรกที่ทำประตูได้ในลีกสูงสุด
** เมลวิน เดอ ลูว์ , 11 กันยายน พ.ศ. 2564 (สุพรรณบุรี เอฟซี 2–2 เชียงใหม่ ยูไนเต็ด, ไทยลีก สนามกีฬากลางจังหวัดสุพรรณบุรี)- ผู้เล่นคนแรกของสโมสรที่สามารถทำแฮตทริกได้
** กฤษฎา ถาพิงยศ : 3 ประตู (ช้างเผือก เชียงใหม่ 6–2 เชียงราย วันเดอร์คิด, 10 มกราคม พ.ศ. 2560 ,ไทยลีก อเมเจอร์ ทัวร์นาเมนต์ 2559 โซนภาคเหนือ)- ผู้เล่นคนแรกของสโมสรที่สามารถทำแฮตทริกได้ในการแข่งขันฟุตบอลลีกอาชีพ
** ฉัตรชัย นาควิจิตร : 3 ประตู (เจแอล เชียงใหม่ ยูไนเต็ด 5–0 ปากน้ำโพ เอ็นเอสอาร์ยู (ไทยลีก 4, 12 สิงหาคม พ.ศ. 2560)

**ผลงาน**
 ไทยลีก 2 
** รองชนะเลิศ : ฤดูกาล 2563–64- ไทยลีก 3
** ชนะเลิศ (ตอนบน) : ฤดูกาล 2561
** ชนะเลิศ (ระดับประเทศ) : ฤดูกาล 2561- ไทยลีก 4
** อันดับ 1 (โซนภาคเหนือ) : ฤดูกาล 2560- ไทยลีก อเมเจอร์ ทัวร์นาเมนต์
** ชนะเลิศ (โซนภาคเหนือ) : ฤดูกาล 2559

**อ้างอิง**

**แหล่งข้อมูลอื่น**
 JL-Chiangmai-United-1524501647578435

หมวดหมู่:สโมสรฟุตบอลที่ก่อตั้งในปี พ.ศ. 2558
หมวดหมู่:สโมสรฟุตบอลในจังหวัดเชียงใหม่
หมวดหมู่:สโมสรในไทยลีก
หมวดหมู่:ก่อตั้งในประเทศไทยในปี พ.ศ. 2558